text: Redkordsommer i Billund Lufthavn
  01 august 2014 kl. 12.17
  På trods af den næst varmeste juli nogensinde målt i Danmark, brugte rekordmange gæster alligevel Billund Lufthavn.
  17.486 flere passagerer brugte lufthavnens udenrigsruter. Det er en stigning på 8,3 % i forhold til året før.
  Dog er det ikke charterturisterne der har trukket det store læs. Næsten 17.000 færre charterturister brugte Billund Lufthavn, og det er ikke overraskende ifølge Kjeld Zacho Jørgensen, administrerende direktør i Billund Lufthavn.
  -Der blev i udgangspunktet sat 18.000 færre sæder til salg, så set i det lys, er udviklingen i chartertrafikken stort set som forventet, siger han.
  I alt rejste 387.094 passager fra Billund Lufthavn til destinationer både i og udenfor Danmark.
  Der blev også sat ny dagsrekord den 13. juli, da 16.433 passagerer rejste gennem lufthavnen. Det er en rekordforbedring på 195 passager.
  